
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 31ου Νηπιαγωγείου Πειραιά . 

Ανάκληση της αναγκαστικής απαλλοτρίωσης που κηρύχθηκε με την 
Π. 398/75/8.2.88 (ΦΕΚ 151/26.2.1988 τ.Δ') κοινή υπουρ¬ 
γική απόφαση. . 

ΑΝΑΚΟΙΝΩΣΕΙΣ 

Ειδοποίηση παρακαταθέσεως συμπληρωματικής αποζημιώσεως 
για αναγκαστική απαλλοτρίωση ακινήτου υπέρ του Δήμου Ζω¬ 
γράφου . 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Νίκαιας και 
που απαλλοτριώθηκε υπέρ και με δαπάνη του ΟΣΚ για την επέ¬ 
κταση του οικοπέδου με σκοπό την ανέργεση διδακτηρίου του 
26ου Δ.Σ. Νίκαιας. 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Πειραιά και 
που απαλλοτριώθηκε υπέρ και με δαπάνη του ΟΣΚ για την επέ¬ 
κταση του οικοπέδου με σκοπό την ανέργεση διδακτηρίου του 
11ου Νηπ/γείου Πειραιά . . .. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης σε ακίνητο που βρίσκεται 
εντός του ρυμοτομικού σχεδίου του Δήμου Καλαμαριάς (Ν. Θεσ¬ 
σαλονίκης) .. 

ΑΠΟΦΑΣΕΙΣ 

Αναστολή έκδοσης οικοδομικών αδειών στην περιοχή Πολεοδομι- 
κής Μελέτης του Οικισμού Π. Γερανιού. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΕΒ/315/10.6.91 απόφαση του Νο¬ 
μάρχη Κερκύρας . 

Διόρθωση σφάλματος στην ΕΒ/316/10.6.91 απόφαση του Νο¬ 
μάρχη Κερκύρας . 


ΑΠΟΦΑΣΕΙΣ 

Αριθ. 1044173/3032/0010 (1) 

Αναγκαστική απαλλοτρίωση έκτασης για την ανέγερση διδακτηρίου του 
31ου Νηπιαγωγείου Πειραιά. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των νομαρχών προς κήρυξιν (αναγκαστι¬ 
κών τινών απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 21.2.1991 απόσπασμα πρακτικού από τη συνεδρίαση με 
αριθ. 1731 του Διοικητικού Συμβουλίου του Οργανισμού Σχολικών 

4 Κτιρίων. 

4. Το από 24.5.1990 πρακτικό καταλληλότητας της απαλλοτριού- 
μενης έκτασης, που καταρτίστηκε από την κατά Νόμο Επιτροπή, απο¬ 
φασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 

® ωφέλειας και ειδικότερα για την ανέγερση διδακτηρίου του 31ου Νη¬ 
πιαγωγείου Πειραιά έκτασης εμβαδού 652 μ 2 που βρίσκεται στην πε¬ 
ριοχή Π. Κοκκινιάς Δήμου Πειραιά, μεταξύ των οδών Αργυροκάστρου 
και Μεταμορφώσεως και φαίνεται με στοιχεία Α-Β-Γ-Δ-Ε-Ζ-Η- 
Α στο, με κλίμακα 1:200 αριθ. 896/Νοέμβριος 1990 κτηματολογικό 
'· διάγραμμα - πίνακα της Μηχανικού Ε. Παπαΐωάννου το οποίο έχει θε¬ 
ωρηθεί από τον Προϊστάμενο της Διεύθυνσης Γηπέδων ΟΣΚ, Γεώργιο 

6 Μορφόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Αθανασοπούλου Ευθυμία του Μιχαήλ, 2) Αθανασόπουλος 
Ανδρέας του Βασιλείου κ.λπ. 

7 Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνησεως. 

0 Αθήνα, 17 Ιουνίου 1991 

ο 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Ο I. ΠΑΛΑΙΟΚΡΑΣΣΑΣ Γ. ΣΟΥΦΛΙ ΑΣ 

Αριθ. 1043904/3035/0010 (2) 

Ανάκληση της αναγκαστικής απαλλοτρίωσης που κηρύχθηκε με την Π. 

398/75/8.2.88 (ΦΕΚ 151/26.2.1988 τ.Δ’) κοινή υπουργική 

απόφαση. 

ΟΙ ΥΠΟΥΡΓΟΙ 

ΟΙΚΟΜ/ΚΩΙΜ ΚΑΙ ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Τις διατάξεις της παρ. 1 του άρθρού 12τουΝ.Δ. 797/1971 «περί 
αναγκαστικών απαλλοτριώσεων».. 

2. Την Π. 398/75/8.2.1988 (ΦΕΚ 151/26.2.1988 τ.Δ') κοινή 
υπουργική απόφαση, σχετικά με την κήρυξη αναγκαστικής απαλλοτρί- 
ωσης για την ανέγερση διδακτηρίου.του 3ου Νηπιαγωγείου Χολαργοΰ. 

3. Το από 7.2.1991 απόσπασμα πρακτικού του Διοικητικού Συμ¬ 
βουλίου του Ο.Σ.Κ. (συνεδρίαση του αριθ. 1729/7.2.91), αποφασί¬ 
ζουμε: 

Ανακαλούμε την αναγκαστική απαλλοτρίωση που κηρύχθηκε με την 
Π. 398/75/8.2.1988 (ΦΕΚ 151/26.2.1988 τ.Δ') κοινή υπουργική 
απόφαση, για την ανέγερση διδακτηρίου του 3ου Νηπιαγωγείου Χο¬ 
λαργού, ως προς ολόκληρη την έκταση εμβαδού 566,37 μ* που βρίσκε¬ 
ται μεταξύ των οδών Αριστοφάνους και Ιωάννου θεολόγου στην πε¬ 
ριοχή του Δήμου Χολαργού και φαίνεται με στοιχεία Α, Β, Γ, Δ, Α στο, 
με κλίμακα 1:200, αριθ. 610 Μάρτιος 1987 κτηματολογικό διά¬ 
γραμμα - πίνακα του τοπογράφου μηχανικού Γρηγόρη Κώτσηρα, το 
οποίο έχει θεωρήσει ο Προϊστάμενος Γηπέδων του ΟΣΚ Γεώργιος Μορ- 
φόπουλος, γιατί η έκταση αυτή δε χρειάζεται για το σκοπό που απαλλο¬ 
τριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 17 Ιουνίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

I. ΠΑΛΑΙΟΚΡΑΣΣΑΣ Γ. ΣΟΥΦΛΙΑΣ 

-♦- 

ΑΝΑΚΟΙΝΩΣΕΙΣ 

Αριθ. 9847 (3) 

Ειδοποίηση παρακαταθέσεως συμπληρωματικής αποζημιώσεως για 

αναγκαστική απαλλοτρίωση ακινήτου υπέρ του Δήμου Ζωγρά¬ 
φου. 

Η ΔΗΜΑΡΧΟΣ ΖΩΓΡΑΦΟΥ 

1. Ο Δήμος Ζωγράφου κατέθεσε στην Κεντρική Υπηρεσίας Αθηνών 
(Ακαδημίας 40) του Τ.Π. & Δανείων το ποσό των 4.678.200 δρχ. 
(τεσσάρων εκατομμυρίων εξακοσίων εβδομήντα οκτώ χιλιάδων διακο- 
σίων δρχ.) και εκδόθηκε το με αριθμ. 1132/26.6.91 Γραμμάτιο Συ- 
στάσεως Παρακαταθήκης του Τ.Π. & Δανείων το οποίο και βρίσκεται 
κατατεθημένο σ’ αυτό. 

2. Το παραπάνω ποσό παρακατατέθηκε για την συμπληρωματική 
αποζημίωση των φερομένων ιδιοκτητών απαλλοτριωθέντος ακινήτου 
για την ανέγερση Παιδικού Σταθμού επί των οδών Φιλονόης & Ηρώων 
Πολυτεχνείου, Ο.Τ. 139, Σωτηρίου Σκουρμπούτη του Ευγενίου και 
Αντιόχου Σκουρμπούτη του Ευγενίου. 

3. Η πιο πάνω παρακατάθεση έγινε σύμφωνα με την 205/86 από¬ 
φαση του Δημοτικού Συμβουλίου η οποία δημοσιεύτηκε στο με αριθμ. 
1244/31 12.86 Φ.Ε.Κ. τεύχος Δ' και την 13009/90 απόφαση του 
Εφετείου Αθηνών. 

4. Ανακοινώνεται σε όσους αξιώνουν δικαιώματα κυριότητας επί του 
παραπάνω απαλλοτριωθέντος ακινήτου, καθώς και στους τυχόν επί του 
ακινήτου, αυτού εγγεγραμένους ενυποθήκους ή κατασχόντες δανειστές 
ή τρίτους διεκδικητές και όσους τυχόν έχουν εμπράγματα δικαιώματα 
για ενημέρωσή τους σε ότι αφορά τις νόμιμες συνέπεις και για την ενέρ¬ 
γεια όσων απαιτούνται για την ανάληψη του ποσού που παρακατατέ¬ 
θηκε και προς πληρωμή με αυτό των κατά τον νόμο δικαιουμένων ιδιο¬ 
κτητών. 

Η παρούσα να δημοσιευθεί στην Εφημερίδα της Κυβερνήσεως. 

Ζωγράφου, 26 Ιουνίου 1991 
Η Δήμαρχος 

ΦΩΤΕΙΝΗ ΣΑΚΕΛΛΑΡΙΔΟΥ 


Αριθ. Γ1/Φ.52537/9790 (4) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Νίκαιας και που 
απαλλοτριώθηκε υπέρ και με δαπάνη του ΟΣΚ για την επέκταση του 
οικοπέδου με σκοπό την ανέργεση διδακτηρίου του 26ου Δ.Σ. Νί¬ 
καιας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.7916/2105/ 

18.12.87 (ΦΕΚ 1279/Δ/31.12.87) κοινή απόφαση των Υπουρών 
Παιδείας - Θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του ΟΣΚ έκτασης εμβαδού 
716 μ2 που βρίσκεται στον Δήμο Νίκαιας επί της οδού Μαραθωνομά¬ 
χων και προορίζεται για την ανέγερση διδακτηρίου του 26ου Δ.Σ. Νί¬ 
καιας, κατέθεσε στο Ταμείο Παρακαταθηκών και Δανείων υπέρ των δι¬ 
καιούχων ιδιοκτητών την προσωρινή αποζημίωση που καθορίσθηκε 
σύμφωνα με την 59/13.6.90 απόφαση του Μονομελούς Πρωτοδικείου 
Πειραιώς και εκδόθηκε το 1119/11.5.91 γραμμάτιο σύστασης παρα¬ 
καταθήκης για ποσό 32.220.000 δρχ. 

Αθήνα, 19 Ιουνίου 1991 

Ο Πρόεδρος του Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

- 4 -- 

Αριθ. ΓΙ/Φ 52672/10029 (5) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Πειραιά και που 
απαλλοτριώθηκε υπέρ και με δαπάνη του ΟΣΚ για την επέκταση του 
οικοπέδου με σκοπό την ανέργεση διδακτηρίου του 11ου Νηπ/γείου 
Πειραιά. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.2613/698/ 

4.5.87 (ΦΕΚ 466/Δ'/87) κοινή απόφαση των Υπουργών Παιδείας - 
θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπάνη του ΟΣΚ έκτασης εμβαδού 671 μ2 που 
βρίσκεται στον Δήμο Πειραιά και μεταξύ των δρόμων Αγ. Όρους και 
Δογάνη και προορίζεται για την ανέγερση διδακτηρίου του 11ου Νηπ/ 
γείου Πειραιά, κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την προσωρινή αποζημίωση που καθορί¬ 
σθηκε σύμφωνα με την 47/30.4.90 απόφαση του Μονομελούς Πρωτο¬ 
δικείου Πειραιώς και εκδόθηκε το 1123/14.6.91 γραμμάτιο σύστασης 
παρακαταθήκης για ποσό 28.182.000 δρχ. 

Αθήνα, 24 Ιουνίου 1991 

Ο Πρόεδρος του Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

- ♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.66034 (6) 

Έγκριση μεταφοράς συντελεστή δόμησης σε ακίνητο που βρίσκεται 
εντός του ρυμοτομικού σχεδίου του Δήμου Καλαμαριάς (Ν. Θεσσα¬ 
λονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Έχοντας υπόψή: ’ 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
τών συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

όπως τροποποιήθηκε με το υπ’ αριθ. 367/1987 Π. Δ/γμα(Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 40273/7.5.90 αίτηση του Σταμάτη Συμεωνίδη. 

7. Τις 40274/7.5.90 και 40275/7.5.90 αιτήσεις της Ελευθερίας 
Μιχ. Δεμερτζή. 

8. Τις 464/31.10.90 και 500/4.11.90 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλλοντος. 

9. Την 25361/11.1.91 απόφαση του Υπουργού Περιβάλλοντος, 
Χωροταξίας και Δημοσίων'Εργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων'Εργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 25.4.89 Π. Δ/γμα (Δ 354) 
από βαρυνόμενο ακίνητο που βρίσκεται εντός του ρυμοτομικού σχεδίου 
του Δήμου Θεσσαλονίκης (Ν. Θεσσαλονίκης) και για το οποίο έχουν εκ- 
δοθεί οι 771/89, 778/89 και 1120/90 σχετικοί τίτλοι δικαιώματος 
μεταφοράς συντελεστή δόμησης στο όνομα Ελευθερίας σύζ. Μιχαήλ Δε¬ 
μερτζή, σε άλλο ακίνητο (ωφελούμενο), που βρίσκεται εντός του ρυμοτο¬ 
μικού σχεδίου δήμου Καλαμαριάς (Ν. Θεσσαλονίκης), επί των οδών 
Μιαούλη και Πλαστήρα, φερόμενο ως ιδιοκτησία Σταμάτη Συμεωνίδη, 
όπως το ωφελούμενο ακίνητο φαίνεται με στοιχεία ΑΒΓΔΕΑ στο σχε¬ 
τικό πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
66034/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 306,28 τ.μ. που αντιστοιχεί σε 428,66 τ.μ. βα- 
ρυνούμενου ακινήτου. 


3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμηση είναι τα εξής: 

α) Εμβαδόν οικοπέδου: 1.318,05 τ.μ. 

β) Ποσοστό κάλυψης: 39,97%. 

γ) Συντελεστής δόμησης: 1,852. 

δ) Μέγιστο επιτρεπόμενο ύψος του ανεγερθησομένου κτιρίου: είκοσι 
τρία μέτρα και πενήντα εκατοστά (23,50). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 66034/91 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Ακυρώνονται οι 77189 και 778/89 ονομαστικοί τίτλοι δικαιώμα¬ 
τος μεταφοράς συντελεστή δόμησης. 

Άρθρο 3 

Εγκρίνεται η έκδοση νέου τίτλου μεταφοράς συντελεστή δόμησης σε 
αντικατάσταση του 1120/90 τίτλου στο όνομα Ελευθερίας Δεμερτζή 
για το υπολειπόμενο και μη χρησιμοποιηθέν εμβαδόν 43,14 τ.μ. από 
ορόφους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων'Εργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

’ί ι Ηί. - ’ ^ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

ΑριΒ. 2999/2039 (7) 

Αναστολή έκδοσης οικοδομικών αδειών στην περιοχή Πολεοδομικής 
Μελέτης του Οικισμού Π. Γερανιού. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 17.7.23 Ν.Δ/τος όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα το άρθρο 6. 

3. Τις διτάξεις του Α.Ν. 314/1968/ΦΕΚ 47Α) όπως τροποποιή¬ 
θηκε και συμπληρώθηκε μεταγενέστερα με τα υπ, αρ. 1018/71 Ν. Δ/ 
γμα 220Α) και με την παρ. 3 του άρθρου 34 του Ν. 1577/65/ΦΕΚ 
210Α). 

4. Την υπ’ αρ. 10/91 (θέμα Ιο) γνωμοδότηση του ΣΧΟΠ του Νο¬ 
μού. 

4. Την υπ’ αρ. 21/1991 απόφαση του Κοινοτικού Συμβουλίου Γε¬ 
ρανιού, αποφασίζουμε: 

Αναστέλλεται για ένα εξάμηνο η έκδοση οικοδομικών αδειών για το 
Πολεοδομικό Σχεδίασμά του οικισμού Παλ. Γερανίου στην περιοχή της 
Πολεοδομικής Μελέτης του οικισμού. 

Αθήνα, 14 Ιουνίου 1991 
Ο Νομάρχης 
ΑΝΤΩΝΗΣ ΚΑΣΤΙΜΑΣ 


ΔΙΟΡ ΘΩΣΕΙΣ ΣΦΑΛΜ ΑΤΩΝ 

Αριθ. ΕΒ/1137 (8) 

Στην ΕΒ/315/10.6.91 απόφαση του Νομάρχη Κερκύρας, που δη- 
μοσιεύθηκε στο ΦΕΚ 133/27.3.1991 (Τεύχος Δ") διορθώνεται η προ¬ 
τελευταία παράγραφος ως εξής: 

«Η αναγκαστική απαλλοτρίωση κηρύσσεται υπέρ του Δημοσίου και 
με δαπάνη του Νομαρχιακού Ταμείου Κερκύρας και ειδικώτερα από τις 
πιστώσεις Δημοσίων Επενδύσεων 9129». 

(Από τη Νομαρχία Κέρκυρας) 

-♦- 

Αριθ. ΕΒ/1138 (9) 

Στην ΕΒ/316/10.6.91 απόφαση του Νομάρχη Κερκύρας, που δη- 
μοσιεύθηκε στο ΦΕΚ 136/27.3.1991 (Τεύχος Δ’) διορθώνεται η προ¬ 
τελευταία παράγραφος ως εξής: 

«Η αναγκαστική απαλλοτρίωση κηρύσσεται υπέρ του Δημοσίου και 
με δαπάνη του Νομαρχιακού Ταμείου Κερκύρας και ειδικώτερα από τις 
πιστώσεις Δημοσίων Επενδύσεων 9129». 

(Από τη Νομαρχία Κέρκυρας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


